สวัสดีค่ะ อายุ29ปียังไม่มีครอบครัวค่ะ มีโรคประจำตัวเป็น AIHA พอดีประจำเดือนมาไม่ตรงวันค่ะ หลายเดือนแล้ว เช่น เดือนกรกฎาคมวันแรกมาวันที่15 เดือนสิงหาคมมาวันที่10 เดือนกันยายนมาวันที่6 เดือนนี้เริ่มมีเลือดออกมาเลอะๆชั้นในเหมือนเตือนก่อนประจำเดือนจะมาทุกทีอะค่ะ เริ่มๆเป็นตั้งแต่ประมาณมีนาคม62 เริ่มมาเร็วขึ้นในแต่ละเดือน เวลามีประจำเดือนจนหมดก็ประมาณ5วันค่ะ มีอาการคัดหน้าอกทุกครั้งก่อนมีประเดือนค่ะ
สวัสดีค่ะ การที่ประจำเดือนมาเร็วผิดปกติ หรือการที่มีเลือดประจำเดือนมากระปริดกระปรอย สามารถเกิดได้จากสาเหตุต่างๆ ได้แก่ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา ยังไม่สามารถระบุสาเหตุนี้ได้ชัดเจนนะคะ หากมีเรื่องภาวะทางอารมณ์ หรือการเจ็บป่วยทางกายอื่นๆ อาจส่งผลให้ประจำเดือนของ มาก่อนกำหนดได้ค่ะแต่หากไม่มีปัจจัยดังกล่าวที่ชัดเจน แนะนำ ไปพบแพทย์เพื่อตรวจหาสาเหตุอีกทีนะคะ